31989D0434
L 206/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 3 май 1989 година
относно сключването на Третия допълнителен протокол към Споразумението между Европейската икономическа общност и Кралство Норвегия вследствие на присъединяването на Кралство Испания и Португалската република към Общността
(89/434/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че пълното суспендиране от Кралство Норвегия на митата при внос от Испания ще улесни търговията между двете страни;
като има предвид, че Допълнителният протокол към Споразумението между Европейската икономическа общност и Кралство Норвегия (1), вследствие на присъединяването на Кралство Испания и Португалската република към Общността, подписан в Брюксел на 14 май 1973 г., не установява разпоредба за Кралство Норвегия да суспендира митните сборове върху стоки, внесени от Испания;
като има предвид, че, следователно, е необходимо да се одобри Трети допълнителен протокол към гореупоменатото споразумение, за да се осигури пълното суспендиране на митата върху продукти, обхванати от това споразумение, внесени в Норвегия от Испания,
РЕШИ:
Член 1
Третият допълнителен протокол към Споразумението между Европейската икономическа общност и Кралство Норвегия вследствие на присъединяването на Кралство Испания и Португалската република към Общността, се одобрява с настоящото от страна на Общността.
Текстът на протокола е приложен към настоящото решение.
Член 2
Председателят на Съвета извършва нотификацията, предвидена в член 3 от протокола (2).
Член 3
Настоящото решение влиза в сила в деня след публикуването му в Официален вестник на Европейските общности.
Съставено в Брюксел на 3 май 1989 година.